Lav et referat af nedenstående tekst:

Tekst:
- Jeg forstår godt de pårørendes bekymring udfra de oplevelser, de har. Sådan siger lektor og forsker i socialret ved Arhus Universitet, Eva Nauer. Hun har det læst den fem sider lange bekymringsskrivelse, som pårørenderådet på Sødisbakkes to afdelinger Skovbo og Kuben har sendt til regionens politkere. I brevet råber de pårørende vagt i gevær over forhold, de er bange for, kan koste deres voksne børn livet. Blandt andet mener de pårørende, at den store personalegennemstrømning har en negativ indvirkning på deres voksne børns livskvalitet og sundhed. En af de pårørende, Marianne Heilskov, fortæller, at når der kommer fremmede ind i hendes datter Sofies lejlighed,  reagerer hun voldsomt. Blandt andet ved, at hun bliver utryg og smadrer sit hoved ind i væggen eller kaster sig på gulvet. En anden pårørende til en af beboerne fortæller TV 2 Nord, at der omkring vedkommendes barn er gode faste personaler. Men at der på trods af det er en voldsom stor udskiftning i personalegruppen, og at hendes barn bliver urolig, utryg og selvskadende af den høje personalegennemstrømning. I 2022 var det hver sjette medarbejder, der blev udskiftet på bostedet, mens hver fastansat medarbejder havde knap 37 sygedage. Sårbare overfor udskiftninger Og det er ikke altid faglært arbejdskraft, der så træder i stedet. Seneste opgørelse fra Skovbo og Kuben viser, at ni ud af ti fastansættelser er med ufaglært personale. Og det er et problem, siger Eva Nauer. - Den her persongruppe er særligt sårbar overfor udskiftninger og mangel på relationer. Vi har jo med mennesker at gøre, der ikke har de samme kognitive funktioner som du og jeg. Hvis der kommer nye folk hele tiden, så kan man ikke yde den pædagogiske indsats, der skal til for at udvikle deres kompetencer, som serviceloven foreskriver. Og kritikken kommer ikke kun fra de pårørende. Socialtilsynet har de seneste tre år kritiseret forhold på de to afdelinger. Regionen må handle nu Og i deres seneste tilsynsrapport kommer de med en skarp kritik af både den høje personalegennemstrømning og brug af vikarer, men også »at tilbuddet ikke ledes kompetent, og at den daglige drift ikke varetages kompetent.« Derfor mener Eva Nauer, at regionen straks må tage affære, når der kommer en sådan kritik. - Jeg forventer naturligvis, at regionspolitikerne straks forholder sig til den kritik og finder ud af, hvordan man kan opkvalificere fagligheden ved ledelsen. - Men det er jo regionen, der har ansvaret i at sørge for, at tilbuddet har den kvalitet, man kan forvente af den. Og hvis ikke de kan garantere det, så må de lade være med at udbyde de her pladser, siger Eva Nauer. Det største problem i bekymringsskrivelsen, set fra Eva Nauers stol, er, den måde, man på Sødisbakke forholder sig til selvbestemmelsesretten. For da man lavede reglerne om magtanvendelser, så gjorde man det svært at bruge magt, fordi man var bekymret for, at man på botilbuddene bare ville bruge magt, hvis beboerne ikke opførte sig, som det var ønsket. - Men her peger man bare på selvbestemmelsesretten og lader være med at gribe ind. I følge skrivelsen og det tilsynet skriver, går nogle af beboerne ind hos de andre, og der lever man ikke op til den omsorgsforpligtigelse, man har for de øvrige bebeoere. Eva Nauer mener, at det er en forfærdelig ansvarsfraskrivelse. - Hvis ikke de kan forhindre de her ting med pædagogik, så er de nødt til at indrømme, at de ikke kan tage vare på det. Den der overladen til sig selv understreger graden af bekymring. Men selvom det teoretisk er muligt at lukke Sødisbakke, så vil der opstå problemer i kølvandet, siger Eva Nauer. For der er ikke nok botilbud til at optage stedets beboere. Og så er et tilbud trods alt bedre end intet tilbud. - Region Nordjylland er nødt til at forstå, at det er et tungt ansvar, der hviler på deres skuldre. De er nødt til at sørge for en helt enorm personaledækning - under en kompetent ledelse. Jo flere, der er i huset, jo mere tid er der til den enkelte, og jo mere tid er der til at skabe relationer. - Det ulykkelige ved sådan nogle sager, det er, at det bliver en nedadgående spiral. Der skal en kæmpe indsat til at få det kørt op igen, når det først er kørt ned. Og det er ressourcekrævende, siger forskeren.

Referat:
Forældre har sendt belkymringsskrivelse til regionen, fordi de frygter for deres voksne børns liv. Ekspert forstår bekymringen.